ทีมไทยโปโล คว้าแชมป์ควีนส์คัพ ครองถ้วยพระราชทาน ช่วยผู้ป่วยมะเร็ง
 พร้อมนำรายได้มอบให้มูลนิธิศูนย์มะเร็งเต้านมเฉลิมพระเกียรติ เพื่อช่วยเหลือผู้ป่วยให้กลับมาใช้ชีวิตได้อย่างมีความสุข รวมทั้งส่งเสริมกีฬาโปโลของไทย ให้เป็นที่รู้จักในกลุ่มผู้หญิงรุ่นใหม่ และพัฒนาสู่การแข่งขันระดับนานาชาติ,วันที่ 16 ก.พ. 62 การแข่งขันขี่ม้าโปโลหญิงการกุศล ปีที่ 11 รายการ ควีนส์คัพ พิงค์ โปโล 2019 ชิงถ้วยพระราชทานสมเด็จพระนางเจ้าสิริกิติ์ พระบรมราชินีนาถ ที่สนามไทย โปโล แอนด์ อีเควสเทรียน คลับ พัทยา จ.ชลบุรี เป็นรอบชิงชนะเลิศ ซึ่งรายการนี้จัดขึ้นโดย ดร.ฮาราลด์ ลิงค์ ประธานกลุ่มบริษัท บี.กริม และนายกสมาคมกีฬาขี่ม้าแห่งประเทศไทย ร่วมกับ บริษัท บีเอ็มดับเบิลยู (ประเทศไทย) จำกัด และยูเอส โปโล,รอบชิงชนะเลิศ ทีมไทยโปโล เจ้าภาพ นำทีมโดย แคโรไลน์ ลิงค์ ลูกสาวของ ดร.ฮาราลด์ ลิงค์ ร่วมด้วย พรสุภา มละปัดที สาวน้อยวัย 19 ปี อายุน้อยที่สุดในทีม, ฮาเซล แจ็คสัน, และ ดาริล ยาป ลงสนามพบกับ ทีม 1003 โปโล จากประเทศจีน ที่ประกอบด้วย ปารีส หลิว, คาโร บราวน์ ซาบาเลต้า, คลารา คาซิโน และรีเบคกา วัลเตอร์ส,เกมการแข่งขันชักก้าแรก ทั้ง 2 ฝ่ายต่างผลัดกันครองลูกบุก ก่อนที่ทีมไทยโปโลชิงจังหวะพาลูกเข้าไปยิงขึ้นนำก่อน 1-0 แต่จากนั้นทีม 1003 โปโล ไล่ตีเสมอ 1-1 ถัดมาในชักก้า 2 ทีม 1003 โปโล ยิงแซงขึ้นนำ 2-1 แต่ทีมไทยโปโลเร่งเครื่องยิงคืน 2-2 และได้ยิงจุดโทษในช่วงท้ายขึ้นนำอีกครั้ง 3-2,มาถึงชักก้า 3 ทีมไทยโปโลทำผลงานได้ยอดเยี่ยม พาลูกเข้าไปยิงเพิ่มอีก 2 คะแนน ขึ้นนำห่าง 5-2 และชักก้าสุดท้าย ทีมไทยโปโลเก็บเพิ่มอีก 2 คะแนน ส่วนทีม 1003 โปโล ไล่ได้เพียง 1 คะแนน จบเกม ทีมไทยโปโล เอาชนะ ทีม 1003 โปโล 7-3 โดย พรสุภา มละปัดที ทำไปได้ในเกมนี้ 2 คะแนน ทำให้คว้าแชมป์ได้สำเร็จ พร้อมครองถ้วยพระราชทานสมเด็จพระนางเจ้าสิริกิติ์ พระบรมราชินีนาถ,ส่วนคู่ชิงอันดับ 3 ทีมลาฟามิเลีย-แมแรงโก จากประเทศมาเลเซีย นำโดย ซอนยา คูลลิง นางแบบชื่อดัง, นุรุล รุลาจายา, โซเฟีย ลอเรนโซ และ เลีย ซัลโว เอาชนะ ทีมซาน ยูจีนิโอ จากประเทศสวิตเซอร์แลนด์ 7-3.5 คว้าอันดับ 3 ไปครอง,ด้าน ดร.ฮาราลด์ เปิดเผยว่า พิงค์ โปโล เป็นการแข่งขันขี่ม้าโปโลหญิงเพื่อการกุศล หารายได้มอบให้โครงการมะเร็งเต้านมมูลนิธิศูนย์มะเร็งเต้านมเฉลิมพระเกียรติ องค์กรสาธารณกุศล ซึ่งเป็นศูนย์บำบัด และดูแลผู้ป่วยโรคมะเร็งเต้านมอย่างครบวงจรตามแนวทาง ป้องกัน รักษา และดูแล เพื่อช่วยเหลือผู้หญิงที่ป่วยเป็นมะเร็งให้กลับมาใช้ชีวิตได้อย่างมีความสุข และมีคุณภาพชีวิตที่ดียิ่งกว่าเดิม รวมทั้งเป็นการส่งเสริมกีฬาโปโลของไทยให้เป็นที่รู้จักในกลุ่มผู้หญิงรุ่นใหม่ และพัฒนาสู่การแข่งขันระดับนานาชาติ,ขณะที่ นางนันทินี แทนเนอร์ นักกีฬาขี่ม้าโปโลหญิงคนแรกของไทย และผู้ริเริ่มจัดแข่งขันโปโลหญิงการกุศลเป็นคนแรกของไทย ในฐานะประธานจัดการแข่งขัน กล่าวว่า การแข่งขันครั้งนี้เป็นการกระตุ้นเตือนผู้หญิงทั่วประเทศให้ตระหนักถึงภัยร้ายของโรคมะเร็งเต้านม ซึ่งพบมากเป็นอันดับ 1 ทั้งในตะวันตกและเอเชีย จากสถิติของสถาบันมะเร็งแห่งชาติ สำหรับปีนี้ได้เพิ่มความพิเศษเป็นครั้งแรก โดยให้มีการออกร้านตลาดวินเทจ รถม้าลำปาง แฟชั่นโชว์สุนัขจากยอร์คเชียร์เทอร์เรียคลับประเทศไทยอีกด้วย,สำหรับบรรยากาศภายในงาน มีการโชว์ขี่ม้ากระโดดข้ามสิ่งกีดขวาง โดย นัท กรธวัช สำราญ นักกีฬาขี่ม้าทีมชาติไทย เจ้าของเหรียญทองแดง กีฬาเอเชียนเกมส์ ครั้งที่ 18 ที่ประเทศอินโดนีเซีย เมื่อปี 2018 ควบม้าชื่อ อาปานาชิ กระโดดข้ามเครื่องกีดขวางให้ผู้ชมได้เห็นทั้งพลัง และความพลิ้วบนอานม้า รวมทั้งขบวนพาเหรดแฟชั่นโชว์บนหลังม้าของเหล่าเซเลเบรตี้ ยุวชนนักกีฬาขี่ม้า ในชุดแฟนซี และชุดสปอร์ตจาก U.S. Polo Assn. อาทิ แกงส้ม ธนทัต ชัยอรรถ, มิลค์กี้ จิราภา ลักษณวิศิษฎ์, ฟลุ๊คจ์ พงศภัทร์ กันคำ พระเอกหน้าใสจาก My Dream The Series นายในฝัน, แฟรงค์กี้ วีรภัฎ อ่อนสะอาด และ แบมแบม ฐิตารีย์ ภัคศิริชยานนท์ ฯลฯ
ทีมไทยโปโล เอาชนะ ทีม 1003 โปโล จากจีน 7-3 คว้าแชมป์การแข่งขันขี่ม้าโปโลหญิงการกุศล ควีนส์คัพ พิงค์ โปโล 2019 ปีที่ 11 ครองถ้วยพระราชทานสมเด็จพระนางเจ้าสิริกิติ์ พระบรมราชินีนาถ
ขี่ม้าโปโลหญิง,ทีมไทยโปโล,ทีม 1003 โปโล,ควีนส์คัพ พิงค์ โปโล 2019,สมาคมกีฬาขี่ม้าแห่งประเทศไทย